Projekts

**Prasības darbībām ar biocīdiem**

Izdoti saskaņā ar

Ķīmisko vielu likuma

9.panta septīto daļu

1. Prasības darbībām ar biocīdiem nosaka Eiropas Parlamenta un Padomes 2012.gada 22.maija regula (ES) Nr.528/2012 par biocīdu piedāvāšanu tirgū un lietošanu (turpmāk – regula Nr.528/2012).

2. Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” (turpmāk – centrs) izsniedz biocīda inventarizācijas numuru saskaņā ar šiem noteikumiem, bet saskaņā ar regulu Nr.528/2012:

2.1. izvērtē aktīvās vielas pieteikumu saskaņā ar 7.pantu un 8.pantu;

2.2. izvērtē pieteikumu aktīvās vielas atjaunošanai saskaņā ar 13.pantu un 14.pantu;

2.3.izsniedz biocīdiem valsts atļauju saskaņā ar 17.pantu;

2.4. veic biocīdu salīdzinošo novērtējumu saskaņā ar 23.pantu;

2.5. izsniedz atļauju vienkāršotā procedūrā saskaņā ar 26.pantu;

2.6. izskata paziņojumus par atļaujām, kas piešķirtas vienkāršotā procedūrā saskaņā ar 27.pantu;

2.7. izsniedz atļauju valsts atļaujas secīgas savstarpējas atzīšanas procesā saskaņā ar 33.pantu;

2.8. izsniedz atļauju valsts atļaujas vienlaicīgas savstarpējas atzīšanas procesā saskaņā ar 34.pantu;

2.9. izvērtē pieteikumu Savienības atļaujai saskaņā ar 43.pantu un 44.pantu;

2.10. izvērtē pieteikumu Savienības atļaujas atjaunošanas gadījumā saskaņā ar 45.pantu;

2.11. anulē, pārskata vai groza valsts atļauju saskaņā ar 48., 49. un 50.pantu;

2.12. izsniedz paralēlās tirdzniecības atļauju saskaņā ar 53.pantu;

2.13. veic citas kompetentajai iestādei noteiktās funkcijas.

3. Periodā, kas noteikts regulas Nr.528/2012 89.panta 1.punktā, biocīdiem, kas atbilst regulas Nr.528/2012 89.panta 2.punkta kritērijiem, un kurus paredzēts izvietot Latvijas tirgū, centrs piešķir biocīdu inventarizācijas numurus.

4. Lai saņemtu biocīda inventarizācijas numuru ražotājam, fiziskai vai juridiskai personai, kas biocīdus ieved Latvijas teritorijā (turpmāk – iesniedzējs), centrā jāiesniedz iesniegums.

5. Iesniegumā iekļaujamā informācija norādīta šo noteikumu 1.pielikumā.

6. Iesniegumam pievieno biocīda etiķeti saskaņā ar regulas Nr.528/2012 69.pantu un drošības datu lapu saskaņā ar regulas Nr.528/2012 70.pantu.

7. Centrs atsaka biocīda inventarizācijas numura piešķiršanu, ja:

7.1. iesniegtā informācija par biocīdu neatbilst regulas Nr.528/2012 3.panta 1.punkta biocīda definīcijai;

7.2. uz biocīdu attiecināma kāda no šo noteikumu 2.1. – 2.12.punktā minētajām procedūrām;

7.3. iesniegumā kā aktīvā viela ir norādīta ķīmiskā viela, kas iekļauta šo noteikumu 2.pielikumā;

7.4. 14 dienu laikā pēc centra pieprasījuma nav iesniegta pilnīga informācija, kas noteikta šo noteikumu 5. un 6.punktā.

8. Centra piešķirto biocīda inventarizācijas numuru norāda uz biocīda iepakojuma etiķetes.

9. Inventarizācijas numura derīguma termiņš ir ne ilgāks kā noteikts regulas Nr.528/2012 89.panta 2.punktā.

10. Ja iesniegumā, kas centram iesniegts saskaņā ar šo noteikumu 5.punktu ir notikušas izmaiņas, iesniedzējs par to 14 darbdienu laikā no dienas, kad veiktas izmaiņas, papīra formā vai elektroniska dokumenta veidā paziņo centram. Centrs izvērtē izmaiņu atbilstību šo noteikumu un regulas Nr.528/2012 prasībām un, ja nepieciešams atjauno centra tīmekļa vietnē publiski pieejamo informāciju par piešķirtajiem inventarizācijas numuriem.

11. Šie noteikumi stājas spēkā no 2013.gada 1.septembra.

12. Atzīt par spēku zaudējušiem Ministru kabineta 2003.gada 15.aprīļa noteikumus Nr.184 "Prasības darbībām ar biocīdiem" (Latvijas Vēstnesis, 2003, 83.nr.; 2005, 102.nr.; 2007, 121.nr.; 2008, 49., 157.nr.; 2009, 60., 102.nr.; 2010, 58., 120.nr.; 2011, 60., 102., 175.nr.; 2012, 72.nr.; 2013, 65., 103.nr.).

Ministru prezidents V.Dombrovskis

Vides aizsardzības un

reģionālās attīstības ministrs E.Sprūdžs

Iesniedzējs:

Vides aizsardzības un

reģionālās attīstības ministrs                 E.Sprūdžs

Vīza:valsts sekretārs A.Antonovs

489

D.Jirgensone

Dagnija.Jirgensone@varam.gov.lv